મહિલા સાથે બે નાના બાળકો હોવાથી લોકો તેને બાળક ચોર સમજવા માંડ્યા. ઈન્સ્પેક્ટર વાઘેલાએ કહ્યું કે, “જ્યારે અમને સ્થિતિની જાણ થઈ ત્યારે અમે મોટા ચિલોડા પહોંચ્યા અને તેને સુરક્ષિત રાખવા કસ્ટડીમાં લીધી. તેની પૂછપરછ કરતાં તે માત્ર એટલું જ જણાવી શકી કે તેનું નામ ક્રિષ્ના છે. મહિલાના મોબાઈલના કોન્ટેક્ટ્સ તપાસતાં જાણવા મળ્યું કે તેનો પતિ શહેરની એક હોટલમાં કામ કરે છે.” પોલીસે તેના પતિને ફોન લગાવ્યો અને જાણ કરી. રવિવારે સાંજે મહિલાને તેના પતિને સોંપી દીધી.